మీడియాకు తెలియకుండా రహస్య భేటీఅరగంటకుపైగా చర్చలుతమిళ రాజకీయాల్లోకి రాబోతున్నారని ప్రచారంచెన్నై/బెంగళూరు, జూన్ 6(ఆంధ్రజ్యోతి): అక్రమాస్తుల కేసులో జైలుపాలైన అన్నాడీఎంకే ప్రధాన కార్యదర్శి వీకే శశికళను రాములమ్మ విజయశాంతి పరామర్శించారు. పరప్పన అగ్రహారం జైలులో సోమవారం సాయంత్రం ముందుగా దినకరన.. శశికళను కలుసుకున్న కొద్దిసేపటి తర్వాత విజయశాంతి వెళ్లి పరామర్శించారు. విజయశాంతి తన రాక విషయాన్ని అత్యంత రహస్యంగా ఉంచడం విశేషం. ఈ సమయంలో శశికళను ఓదార్చడంతో ధైర్యంగా ఉండాలంటూ విజయశాంతి సాంత్వన వచనాలు పలికినట్లు అన్నాడీఎంకే వర్గాలు తెలిపాయి. మొత్తంగా అరగంటకుపైగానే విజయశాంతి.. చిన్నమ్మతో చర్చలు జరిపారని సమాచారం.అనంతరం అక్కడే దినకరనతోనూ చర్చించినట్లు సమాచారం. కాగా, ప్రస్తుతం తెలంగాణ రాజకీయాలకు దూరంగా ఉంటున్న విజయశాంతి తమిళ రాజకీయాల్లోకి రాబోతున్నారంటూ ప్రచారం ఊపందుకుంది. మరీ ముఖ్యంగా నిరాశలో ఉన్న తమ బృందానికి విజయశాంతి ఆశాజ్యోతిలా ఉపయోగపడతారని శశికళ, దినకరన గట్టిగా నమ్ముతున్నట్లు సమాచారం. విజయశాంతి సినిమాలకు దూరమై చాలాకాలమైనా ఇప్పటికీ తమిళనాట మంచి క్రేజ్ ఉంది. అందువల్ల కార్యకర్తలను కట్టిపడేయడానికి విజయశాంతి మంచి ఆయుధంగా ఉపయోగపడతారని ఈ నేతలు భావిస్తున్నారు. అందుకే మున్ముందు ఎలాంటి పరిస్థితులు తలెత్తినా విజయశాంతి  తమతో ఉంటే మంచిదని భావిస్తున్న శశికళ.. ఆ మేరకు విజయశాంతిని అడిగారని, అందుకామె అంగీకరించారని అన్నాడీఎంకే వర్గాలు చెవులు కొరుక్కుంటున్నాయి. ‘అమ్మ’, ‘చిన్నమ్మ’లను కోల్పోయిన తమకు రాములమ్మ అండ ఎంతో ఉపయోగపడుతుందని ఆ వర్గాలు ధీమా వ్యక్తం చేస్తున్నాయి. గతంలో బీజేపీకి సన్నిహితంగా ఉన్న విజయశాంతి.. అన్నాడీఎంకే అధినేత్రి, దివంగత జయలలితకూ ఆత్మీయురాలే. నిజానికి విజయశాంతి అన్నాడీఎంకేలో చేరతారని, పార్టీలో క్రియాశీలకంగా వ్యవహరిస్తారని కూడా అప్పట్లో ప్రచారం జరిగింది. కానీ ఆమె సంయుక్త ఆంధ్రప్రదేశ రాజకీయాల వైపే మొగ్గు చూపారు.
mediaku teliyakunda rahasya bhetiaragantakupaigaa charchalutamila rajakeeyaalloki raabotunnaarani prachaaranchennai/bengaluru, joon 6(aandhrajyoti): akramaastula kesulo jailupaalaina annadienke pradhaana kaaryadarsi veeke sasikalanu ramulamma vijayasanti paraamarsinchaaru. parappana agraharam jailulo somavaram saayantram mundugaa dinakarana.. sasikalanu kalusukunna koddisepati tarvaata vijayasanti velli paraamarsinchaaru. vijayasanti tana raaka vishayaanni atyanta rahasyamgaa unchadam visesham. ee samayamlo sasikalanu odaarchadamtho dhairyamgaa undaalantuu vijayasanti saantvana vachanaalu palikinatlu annadienke vargaalu telipai. mottamgaa aragantakupaigaane vijayasanti.. chinnammatho charchalu jaripaarani samacharam.anantaram akkade dinakaranatoonuu charchinchinatlu samacharam. kaga, prastutam telamgaana raajakeeyaalaku dooramgaa untunna vijayasanti tamila rajakeeyaalloki rabotunnarantu prachaaram oopandukundi. mari mukhyamgaa niraasalo unna tama brundaaniki vijayasanti aasaajyotilaa upayogapadataarani sasikala, dinakarana gattigaa nammutunnatlu samacharam. vijayasanti sinimaalaku dooramai chalakalamaina ippatikee tamilanaata manchi crage undi. anduvalla kaaryakartalanu kattipadeyadaaniki vijayasanti manchi aayudhamgaa upayogapadataarani ee nethalu bhaavistunnaaru. anduke munmundu elanti paristhitulu talettinaa vijayasanti  tamatho unte manchidani bhaavistunna sasikala.. aa meraku vijayasaantini adigaarani, andukame angeekarinchaarani annadienke vargaalu chevulu korukkuntunnayi. ‘amma’, ‘chinnamma’lanu kolpoina tamaku ramulamma anda entho upayogapadutundani aa vargaalu dheema vyaktam chestunnayi. gatamlo beejeepeeki sannihitamgaa unna vijayasanti.. annadienke adhinetri, divangata jayalalitakuu aatmeeyuraale. nijaaniki vijayasanti annadienkelo cheratarani, paartiiloo kriyaaseelakamgaa vyavaharistaarani kuudaa appatlo prachaaram jarigindi. cony aame samyukta aandhrapradesha rajakeeyala vaipe moggu chuupaaru.